Document ID: 32004D0003(01)

Reference:
EUR-Lex - 32004D0003(01) - ET
Tähtis õiguslik teade
|
32004D0003(01)
Euroopa Liidu Teataja L 080 , 18/03/2004 Lk 0042 - 0044
Euroopa Keskpanga otsus,4. märts 2004,üldsuse juurdepääsu kohta Euroopa Keskpanga dokumentidele(EKP/2004/3)(2004/258/EÜ)EUROOPA KESKPANGA NÕUKOGU,võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artiklit 12.3,võttes arvesse Euroopa Keskpanga kodukorda [1], eelkõige selle artiklit 25,ning arvestades järgmist:(1) Euroopa Liidu lepingu artikli 1 teises lõikes sisalduv avatuse idee sätestab, et leping tähistab uut etappi Euroopa rahvaste üha tihedama liidu loomises, kus otsused tehakse nii avalikult kui võimalik ja nii kodanikulähedaselt kui võimalik. Avatus suurendab halduse õiguspärasust, efektiivsust ja usaldusväärsust, seega tugevdades demokraatia põhimõtteid.(2) Euroopa Parlamendi ja nõukogu 30. mai 2001. aasta määrusega (EÜ) nr 1049/2001 (üldsuse juurdepääsu kohta Euroopa Parlamendi, nõukogu ja komisjoni dokumentidele) [2] seonduvas ühisdeklaratsioonis [3] kutsuvad Euroopa Parlament, nõukogu ja komisjon teisi liidu asutusi ja organeid üles vastu võtma määruses sätestatud põhimõtteid ja piiranguid arvestavaid siseeeskirju üldsuse juurdepääsu kohta. Seetõttu tuleb läbi vaadata EKP dokumentidele juurdepääsu kord, mis on sätestatud 3. novembri 1998. aasta otsuses EKP/1998/12 üldsuse juurdepääsu kohta Euroopa Keskpanga dokumentidele ja arhiividele [4].(3) EKP dokumentidele tuleb võimaldada suurem juurdepääs, samas kaitstes asutamislepingu artiklis 108 ja põhikirja artiklis 7 sätestatud EKP ja riikide keskpankade (RKPd) iseseisvust ning teatud EKP ülesannete täitmise konfidentsiaalsust. Otsustamismenetluse, sh sisekonsultatsioonid ja ettevalmistus, tulemuslikkuse tagamiseks on EKP otsuseid tegevate organite koosolekute läbiviimine konfidentsiaalne, kui vastav organ ei otsusta oma arutluse tulemusi avalikustada.(4) Erandkorras tuleb kaitsta teatud avalikke ja erahuvisid. Peale selle on EKP-l vaja kaitsta euro pangatähtede kui maksevahendi ehtsust, sealhulgas võltsimisevastased turvaelemendid, tehnilised tootmise erisused, varude füüsiline turvalisus ja euro pangatähtede transport.(5) Kui RKPd käsitlevad taotlusi nende valduses olevate EKP dokumentide osas, peaksid nad konsulteerima EKPga, et tagada käesoleva otsuse täielik kohaldamine, kui dokumendi avalikustamine lubatavus pole ilmne.(6) Suurema avatuse jaoks peaks EKP võimaldama juurdepääsu mitte ainult tema poolt koostatud dokumentidele, vaid ka tema poolt saadud dokumentidele, samas säilitades kolmandate huvitatud isikute õiguse väljendada oma seisukohta seoses juurdepääsuga nendelt isikutelt pärinevatele dokumentidele.(7) Hea haldustava järgimiseks peaks EKP kohaldama kaheastmelist menetlust,ON TEINUD JÄRGMISE OTSUSE:Artikkel 1EesmärkKäesoleva otsuse eesmärk on määratleda EKP poolt EKP dokumentidele üldsuse juurdepääsu võimaldamise tingimused ja piirangud ja rakendada head haldustava üldsuse juurdepääsule nende dokumentidele.Artikkel 2Soodustatud isikud ja ulatus1. Igal liidu kodanikul ja igal füüsilisel või juriidilise isikul, kes elab või kelle registreeritud asukoht on liikmesriigis, on õigus juurdepääsule EKP dokumentidele, võttes arvesse käesolevas otsuses määratletud tingimusi ja piiranguid.2. EKP võib samadel tingimustel ja piirangutel võimaldada juurdepääsu EKP dokumentidele igale füüsilisele või juriidilisele isikule, kes ei ela või kellel ei ole registreeritud asukohta liikmesriigis.3. Käesolev otsus ei piira üldsuse juurdepääsuõigusi EKP dokumentidele, mis võivad tuleneda rahvusvahelise õiguse aktidest või nende rakendusaktidest.Artikkel 3MõistedKäesolevas otsuses kasutatakse järgmisi mõisteid:a) dokument ja EKP dokument – mis tahes sisu olenemata andmekandjast (paberile kirjutatud või elektrooniliselt salvestatud või heliline, visuaalne või audiovisuaalne salvestus), mille on koostanud KP ja mis seondub selle poliitika, tegevuse või otsustega, aga ka Euroopa Rahainstituudist (ERI) ja Euroopa Majandusühenduse liikmesriikide keskpankade presidentide komiteest pärinevad dokumendid (presidentide komitee).b) kolmas isik – iga füüsiline või juriidiline isik või EKP väline üksus.Artikkel 4Erandid1. EKP keeldub juurdepääsu võimaldamisest dokumentidele, mille avalikustamine võiks kahjustada järgmise kaitset:a) avalikud huvid seoses järgmisega:- EKP otsuseid tegevate organite menetluste konfidentsiaalsus,- ühenduse või liikmesriigi monetaar-, finants- või majanduspoliitika,- EKP või RKPde sisefinantsid,- euro pangatähtede ehtsuse kaitse,- avalik julgeolek,- rahvusvahelised finants-, monetaar- või majandussuhted;b) üksikisiku eraelu ja puutumatus, eelkõige kooskõlas ühenduse õigusaktidega isikuandmete kaitse osas;c) vastava ühenduse seadusega kaitstud teabe konfidentsiaalsus.2. EKP keeldub juurdepääsu võimaldamisest dokumentidele, mille avalikustamine võiks kahjustada järgmise kaitset:- füüsilise või juriidilise isiku ärihuvid, sealhulgas intellektuaalomand,- kohtumenetlus ja õigusabi,- kontrolli, uurimise ja auditi eesmärk,kui puudub ülekaalukas üldine huvi avalikustamiseks.3. Juurdepääsu dokumendile, mis sisaldab arutluste ja eelkonsultatsioonide osaks olnud arvamusi EKP sisekasutuseks, ei võimaldata ka pärast otsuse vastuvõtmist, kui puudub ülekaalukas üldine huvi avalikustamiseks.4. Kolmandate isikute dokumentide osas peab EKP konsulteerima asjaomase kolmanda isikuga, andmaks hinnangu erandi kohaldatavuse kohta käesolevast artiklist, kui ei ole ilmne, kas dokument avalikustatakse või mitte.5. Juhul kui ainult osa soovitud dokumendist on mõne erandiga hõlmatud, tuleb avalikustada dokument ülejäänud osas.6. Käesolevas artiklis sätestatud erandeid kohaldatakse üksnes nii kaua, kuni kaitse on dokumendi sisust lähtuvalt õigustatud. Erandite kehtivus on maksimaalselt 30 aastat, kui EKP nõukogu ei ole määratlenud teisiti. Juhul kui erandiga hõlmatud dokumendid on seotud eraelu või ärihuvidega, võib erandite kehtivus pärast seda perioodi jätkuda.Artikkel 5Riikide keskpankades asuvad dokumendidRKP võib avalikustada RKP valduses olevaid EKP poolt koostatud dokumente ja EMI või presidentide komitee poolt antud dokumente ainult eelnevalt nende juurdepääsu ulatuse osas EKPga konsulteerides, kui ei ole ilmne, kas dokument tuleb avalikustada või mitte.Teise võimalusena võib RKP taotluse edastada EKP-le.Artikkel 6Taotlused1. Dokumentidele juurdepääsu taotlused esitatakse EKP-le [5] mis tahes kirjalikus vormis, sealhulgas elektroonilises vormis, ühes liidu ametlikus keeles ning piisava täpsusega, et EKP võiks dokumendi kindlaks teha. Taotleja ei ole kohustatud taotlust põhjendama.2. Juhul kui taotlus ei ole piisavalt täpne, palub EKP taotlust selgitada ja aitab taotlejal seda teha.3. Kui taotlus käsitleb väga pikka dokumenti või väga paljusid dokumente, võib EKP taotlejaga mitteametlikult nõu pidada, et leida õiglane lahendus.Artikkel 7Esialgsete taotluste menetlemine1. Dokumendile juurdepääsu taotlus vaadatakse läbi viivitamata. Taotlejale saadetakse kinnitus taotluse kättesaamise kohta. 15 tööpäeva jooksul alates taotluse saamisest või kooskõlas artikli 6 lõikega 2 nõutud selgituste kättesaamisel, võimaldab EKP sekretariaadi ja keeleteenuste peadirektor juurdepääsu nõutud dokumendile ja see antakse kooskõlas artikliga 9 või osutab ta kirjalikus vastuses põhjendused täieliku või osalise tagasilükkamise kohta ja teatab taotlejale tema õigusest teha kordustaotlus kooskõlas lõikega 2.2. Osalise või täieliku keeldumise korral võib taotleja 15 tööpäeva jooksul EKP vastuse saamisest alates teha kordustaotluse, milles palub EKP juhatusel see seisukoht läbi vaadata. Kui EKP ei anna vastust esialgse taotluse läbivaatamiseks ettenähtud 15 päeva jooksul, on taotlejal õigus teha kordustaotlus.3. Erandjuhtudel, näiteks kui taotlus käsitleb väga pikka dokumenti või väga paljusid dokumente, võib EKP pikendada lõikes 1 sätestatud tähtaega 15 tööpäeva võrra, tingimusel et taotlejate teatatakse sellest ette ja esitatakse üksikasjalik põhjendus.4. Lõiget 1 ei kohaldata ülemääraste või ebamõistlike taotluste puhul, eriti kui neid esitatakse korduvalt.Artikkel 8Kordustaotluste menetlemine1. Kordustaotlus vaadatakse läbi viivitamata. 15 tööpäeva jooksul alates vastava taotluse saamisest rahuldab juhatus taotluse ja võimaldab juurdepääsu nõutud dokumendile kooskõlas artikliga 9 või osutab ta kirjalikus vastuses põhjendused täieliku või osalise keeldumise kohta. Täieliku või osalise tagasilükkamise korral, teatab EKP taotlejale tema asutamislepingu artiklitega 230 ja 195 kooskõlas olevatest õigusmeetmetest.2. Erandjuhtudel, näiteks kui taotlus käsitleb väga pikka dokumenti või väga paljusid dokumente, võib EKP pikendada lõikes 1 sätestatud tähtaega 15 tööpäeva võrra, tingimusel et taotlejate teatatakse sellest ette ja esitatakse üksikasjalik põhjendus.3. Juhul kui EKP ei vasta ettenähtud aja jooksul, loetakse see tagasilükkamiseks ja taotlejal on õigus algatada kohtumenetlus ja/või esitada kaebus Euroopa ombudsmanile vastavalt asutamislepingu artikli 230 või 195 alusel.Artikkel 9Taotlusele järgnev juurdepääs dokumendile1. Taotlejad võivad tutvuda dokumentidega, millele EKP on võimaldanud juurdepääsu, kas kohapeal või saades eksemplari, sealhulgas elektroonilise eksemplari, kui on. Taotlejalt võib nõuda koopia tegemis- ja saatmiskulude tasumist. See tasu ei tohi ületada koopiate tegemise ja saatmise tegelikku maksumust. Kohapealne konsultatsioon, vähem kui 20 A4 formaadis lehekülje koopiad ja vahetu juurdepääs elektroonilises vormis on tasuta.2. Kui EKP on dokumendi juba avalikustanud ja see on hõlpsasti kättesaadav, võib EKP täita oma dokumentidele juurdepääsu võimaldamise kohustuse sellega, et teatab taotlejale, kuidas omandada soovitud dokumenti.3. Dokumendid esitatakse olemasolevas redaktsioonis ja vormis (sealhulgas elektrooniliselt või muus vormis), vastavalt taotleja soovile.Artikkel 10Dokumentide reprodutseerimine1. Dokumente, mis on avalikustatud kooskõlas käesoleva otsusega, ei tohi reprodutseerida ega kasutada ärilistel eesmärkidel ilma EKP eelneva eriloata. EKP võib sellist luba mitte anda ilma seda põhjendamata.2. Käesolev otsus ei piira olemasolevate autoriõigusalaste eeskirjade kohaldamist, mis võivad piirata kolmanda isiku õigust avalikustatud dokumente reprodutseerida või kasutada.Artikkel 11LõppsättedKäesolev otsus jõustub selle Euroopa Liidu Teatajas avaldamisele järgneval päeval.Otsus EKP/1998/12 tunnistatakse kehtetuks.Frankfurt Maini ääres, 4. märts 2004EKP PresidentJean-Claude Trichet[1] 19. veebruari 2004. aasta otsus EKP/2004/2, millega võeti vastu Euroopa Keskpanga kodukord (ELT L 80, 18.3.2004, lk 33).[2] EÜT L 145, 31.5.2001, lk 43.[3] EÜT L 173, 27.6.2001, lk 5.[4] EÜT L 110, 28.4.1999, lk 30.[5] Aadressil Euroopa Keskpank, Secretariat Division, Kaiserstrasse 29, D-60311 Frankfurt am Main. Faks: +49 (69) 1344 6170. E-post: ecb.secretariat@ecb.int.--------------------------------------------------

Summary:
Üldsuse juurdepääs Euroopa Keskpanga dokumentidele
Üldsuse juurdepääs Euroopa Keskpanga dokumentidele
 
KOKKUVÕTE:
Euroopa Keskpanga otsus 2004/258/EÜ üldsuse juurdepääsu kohta pangadokumentidele (EKP/2004/3)
MIS ON OTSUSE EESMÄRK?
See määratleb Euroopa Keskpanga (EKP) poolt oma dokumentidele üldsuse juurdepääsu võimaldamise tingimused ja piirangud.
PÕHIPUNKTID
Igal Euroopa Liidu (ELi) kodanikul ja igal füüsilisel või juriidilise isikul, kes elab või kelle registreeritud asukoht on ELi liikmesriigis, on õigus juurdepääsule EKP dokumentidele*, mille suhtes kohalduvad teatud piirangud ja tingimused.
Lisaks võib EKP samadel tingimustel ja piirangutel võimaldada juurdepääsu oma dokumentidele igale füüsilisele või juriidilisele isikule, kes ei ela või kellel ei ole registreeritud asukohta liikmesriigis.
EKP keeldub juurdepääsu võimaldamisest dokumentidele, mille avalikustamine võiks kahjustada järgmiste kaitset:avalikud huvid, eelkõigeEKP otsuseid tegevate organite menetluste konfidentsiaalsus,ELi või liikmesriigi finants-, monetaar- või majanduspoliitika,EKP või riiklike keskpankade sisefinantsid,euro pangatähtede ehtsus,avalik julgeolek,rahvusvahelised finants-, monetaar- või majandussuhted,ELi või liikmesriigi finantssüsteemi stabiilsus,ELi või liikmesriigi usaldatavusjärelevalve krediidi- ja muude finantsasutuste üle,järelevalveline kontroll,finantsturu infrastruktuuride, makseskeemide või makseteenuse pakkujate kindlus ja turvalisus; üksikisiku eraelu ja puutumatus; ELi õigusega kaitstud teabe konfidentsiaalsus.Lisaks keeldub EKP juurdepääsu võimaldamisest dokumentidele, välja arvatud ülekaaluka üldise huvi korral, mille avalikustamine võiks kahjustada:füüsilise või juriidilise isiku ärihuvi, sealhulgas intellektuaalomandit; kohtumenetlust ja õigusabi; kontrolli, uurimise ja auditi tegemist.Kui mõni eranditest hõlmab ainult osa dokumendist, dokumendi ülejäänud osad avalikustatakse.
Juurdepääsust keeldumise põhjused kehtivad ainult seni, kuni kaitse on dokumendi sisust lähtuvalt õigustatud, ja maksimaalselt 30 aastat, kui EKP nõukogu ei otsusta teisiti.
Riikide keskpangad, kelle valduses on EKP dokument, peaksid enne sellele juurdepääsu andmist konsulteerima EKP-ga või paluma sellel taotlusega tegeleda.
EKP dokumendile juurdepääsu taotlused esitatakse EKP-le mis tahes kirjalikus vormis ELi ametlikus keeles ning piisava täpsusega, et EKP võiks vastava dokumendi kindlaks teha. Selgitust ei ole vaja.
EKP võtab taotlejaga lisateabe saamiseks ühendust, kui taotlus on ebaselge või hõlmab väga pikka dokumenti või mitut eraldi dokumenti.
EKP otsus selle dokumentidele juurdepääsu kohta tehakse 20 tööpäeva jooksul. See võib anda juurdepääsu või keelduda osaliselt või täielikult taotletud juurdepääsust dokumendile. Viimase korral võib taotleja 20 tööpäeva jooksul EKP vastuse saamisest arvates teha kordustaotluse, milles palub EKP nõukogul oma seisukoht läbi vaadata. Ebaõnnestunud taotlejad võivad edastada asja Euroopa ombudsmanile või Euroopa Liidu Kohtule.
Taotlejad võivad tutvuda dokumentidega, millele EKP on juurdepääsu võimaldanud, kas kohapeal või saades koopia või saades teavet selle kohta, kuidas neid hõlpsalt hankida.
Kehtetuks tunnistamine
Selle otsusega tunnistatakse kehtetuks otsus EKP/1998/12.
MIS AJAST OTSUST KOHALDATAKSE?
Määrust kohaldatakse alates 19. märtsist 2004.
TAUST
Euroopa Liidu lepingu artiklis 1 on sätestatud avatuse põhimõte, et suurendada ELi legitiimsust, tõhusust ja vastutust. 2001. aastal võtsid Euroopa Parlament, nõukogu ja komisjon vastu õigusaktid üldsuse juurdepääsu kohta dokumentidele (määrus (EÜ) nr 1049/2001 – vt kokkuvõtet).
Juurdepääsu võimaldamine dokumentidele on EKP läbipaistvuspoliitika oluline osa. Kooskõlas EKP pühendumusega avatusele ja läbipaistvusele ning uurimise võimaldamiseks ja hõlbustamiseks on EKP loonud avaliku dokumendiregistri, mis sisaldab dokumente, mille EKP on juba avaldanud, ja dokumente, mis on avaldatud avaliku juurdepääsu taotluste alusel.
PÕHIMÕISTED
Dokument: mis tahes sisu olenemata andmekandjast (paberile kirjutatud või elektrooniliselt salvestatud või heliline, visuaalne või audiovisuaalne salvestus), mille on koostanud EKP ja mis seondub selle poliitika, tegevuse või otsustega.
PÕHIDOKUMENT
Euroopa Keskpanga 4. märtsi 2004. aasta otsus 2004/258/EÜ üldsuse juurdepääsu kohta Euroopa Keskpanga dokumentidele (EKP/2004/3) (ELT L 80, 18.3.2004, lk 42–44)
Otsuse 2004/258/EÜ kronoloogilised muudatused on alusdokumenti lisatud. Käesoleval konsolideeritud versioonil on üksnes dokumenteeriv väärtus.
SEONDUVAD DOKUMENDID
Euroopa Liidu toimimise lepingu konsolideeritud versioon – esimene osa: põhimõtted – II jaotis: üldkohaldatavad sätted – artikkel 15 (ELT C 202, 7.6.2016, lk 54–55)
Euroopa Liidu toimimise lepingu konsolideeritud versioon – protokoll (nr 4) Euroopa Keskpankade Süsteemi ja Euroopa Keskpanga põhikirja kohta (ELT C 202, 7.6.2016, lk 230–250)
Nõukogu 15. oktoobri 2013. aasta määrus (EL) nr 1024/2013, millega antakse Euroopa Keskpangale eriülesanded seoses krediidiasutuste usaldatavusnõuete täitmise järelevalve poliitikaga (ELT L 287, 29.10.2013, lk 63–89)
Euroopa Keskpanga 19. veebruari 2004. aasta otsus 2004/257/EÜ, millega võetakse vastu Euroopa Keskpanga kodukord (EKP/2004/2) (ELT L 80, 18.3.2004, lk 33–41)
Vt konsolideeritud versioon.
Euroopa Parlamendi ja nõukogu 30. mai 2001. aasta, määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (ELT L 145, 31.5.2001, lk 43–48)
Viimati muudetud: 02.07.2021